****

**Druga strana nade /   
The Other Side of Hope**

redatelj: Aki Kaurismaki

država: Finska, Njemačka

trajanje: 98'

žanr: komedija, drama

godina: 2017.

glumci:Sherwan Haji,Sakari Kuosmanen,Kati Outinen, Ville Virtanen, Tommi Korpela

link na imdb:

<http://www.imdb.com/title/tt5222918/>

link na trailer:

<https://www.youtube.com/watch?v=-I5Tnaf28kk>

službena stranica filma:

<http://www.die-andere-seite-der-hoffnung.de/>

službena stranica facebook:

<https://www.facebook.com/TheOtherSideOfHopeFilm/>



**Sinopsis**

Dvije priče koje se spajaju nakon 40 minuta. Prva prati Khaleda, sirijskog izbjeglicu. Slijepog putnika na teretnom brodu koji se iskrcao u Helsinki, kako bi, iako s malo nade u uspjeh, tražio azil. U drugoj, Wikström je trgovački putnik koji prodaje muške kravate i košulje. No kada ga u kockarnici na pokeru posluži sreća, okreće leđa trgovini i kupuje restoran u najudaljenijem kutku Helsinkija. Khaledova je molba za azil odbijena, no on ostaje ilegalno, kao i mnogi drugi koji dijele istu sudbinu. Vucara se po podzemlju finskog glavnog grada, živi na ulicama, gdje susreće i sve oblike rasizma, ali i kul rockere i dobre prijatelje. Jednog dana Wikström pronađe Khaleda kako spava u mraku dvorištu iza njegova restorana. Daje mu krov nad glavom i posao. 'Njih dvojica u bendu', konobarica i pas tvore utopijsku zajednicu - tipičnu za Akija Kaurismakija. Suživot spojen sudbinom koji pokazuje da svijet može i treba biti bolje mjesto.

**O redatelju**



**Aki Kaurismaki** najpoznatiji je finski filmski redatelj. Njegovi su filmovi izuzetno kratki (rekao je da film nikada ne treba prijeći 90 minuta, a mnogi njegovi filmovi traju 70-ak), te su to ekscentrične parodije raznih žanrova (film ceste, film noir i rock mjuzikl), a nastanjuju ih pijani Finci te krase eklektični soundtrackovi temeljeni na rocku 50-ih prošlog stoljeća.

***Redatelj o filmu Druga strana nade***

*„Ovim sam film želio, koliko je u mojoj moći, promijeniti europsko shvaćanje problema izbjeglica, na koje se gleda ili kao žrtve koje treba žaliti ili pak drske ekononske emigrante koji će nam preoteti naše poslove, naše supruge i naše automobile.*

*No riječ je samo o klišejima i predrasudama. Tijekom europske povijesti njihova je sudbina, kao i (ne)prihvaćanje, uvelike nesretno. Često priznajem da je film Druga strana nade do neke mjere ono što se podrazumijeva pod pojmom 'tendenciozan'. Ovo je film koji želi promijeniti mišljenja i stavove gledatelja, ali bez pretjeranog obzira. Da bi to postigao, on manipulira njihovim osjećajima.*

*Takav pokušaj mora, naravno, doživjeti fijasko. No, nadam se, da ono što će od njega u konačnici ostati, je potpuna i ponešto melankolična priča, koju humor nosi dalje. Inače, kad se pogleda iza duhovite zajvese, gotovo realističan film o ljudskim sudbinama u svijetu u kojem danas živimo i kojem svi pripadamo...“*

******

******

***Festivali i nagrade***

**Berlinale 2017.**

*Srebrni medvjed za režiju Akiju Kaurismakiju*

*Nominacija za Zlatnog medvjeda za najbolji film*

### *Jerusalem film festival 2017.*

### *Nagrada za najbolji film*

### *Luxembourg City Film Festival 2017.*

### *Grand Prix za režiju Akiju Kaurismakiju*

### *Munich Film Festival 2017.*

### *Nagrada za najboljeg redatelja Akiju Kaurismaki*

### *Iz kritika*

*„Must see. Filmska destinacija koju morate posjetiti.“*

*The Hollywood Reporter*

*„Svi koji štuju lik i djelo Akija Kaurismakija, ovaj film neće propustiti.“ Screen*

*„Čista petica! “ The Telegraph, Le Monde*

*„Ludo duhovito“ The Guardian*

*„Uistinu veličanstven film.“ Die Welt*

*„Kaurismaki se vraća s još jednom filmskom poslasticom briljantnog humora.“ Indiewire*

**

*„Kombinacija pikantne priče s bujicama smijeha“*

*Tim Robey, The Telegraph*

*\*\*\*\*\*\*\*\*\*\*\*\*\*\*\*\**

*„Za vrištati od smijeha. Jednostavno sjajno.“*

*Allan Hunter, The List*

*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\**

*„Nevjerojatno smiješna, čudnovato iskrena priča o sirijskoj izbjegličkoj krizi“*

*Patrick Gamble, Cinevue*

*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\**

*„Srednji prst za hladnokrvnu birokraciju“ Empire*

*\*\*\*\*\*\*\*\*\*\*\*\*\*\*\*\*\*\*\*\*\*\*\**

*„Ne postoji bolji trenutak za ovaj film.“*

*David Rooney, The Hollywood Reporter*

*\*\*\*\*\*\*\*\*\*\*\*\*\*\*\*\*\*\**

*„Još jedna filmska kriška poetičnog realizma od majstorskog kroničara glasova s margine“*

*Patrick Gamble, Cinevue*

*\*\*\*\*\*\*\*\*\*\*\*\*\*\*\*\*\**

*„Film duboke humanosti“*

*Dave Calhoun, Time Out*